|  |  |  |
| --- | --- | --- |
|  |  | **ADDIKO OBJAVA ZA MEDIJE** |
| Datum: 14/2/2025  Kontakt:  Katarina Kantolić,  menadžer Korporativnih komunikacija  091 4978 027  katarina.kantolic@ addiko.com  **O Addiko Bank d.d.**  Addiko je specijalistička banka za građane te mala i srednja poduzeća, fokusirana na brzo i jednostavno kreditiranje i moderne usluge plaćanja.  Addiko Bank d.d. je u vlasništvu Addiko Bank AG i dio je međunarodne bankarske grupacije prisutne u pet zemalja. Addiko Bank AG izlistana je na Bečkoj burzi od 2019. godine.  Addiko teži pozicioniranju kao banka koja razvija inovativna, digitalna bankarska rješenja. Spremna je podijeliti svoja znanja sa zajednicom te podržava projekte kojima se poboljšava digitalna i financijska pismenost. |  | **Najbolja poslovnica Addiko banke u Našicama uputila donaciju udruzi** „**Prijateljstvo”**  Titula najbolje poslovnice po ocjeni klijenata otišla je u Našice, dok je najboljom bankaricom proglašena Kornelija Novoselić iz Belog Manastira. Nagrađen je i klijent Addiko banke, Goran Đaković.  Klijenti Addiko banke su, putem anketa, tijekom 2024. godine ocjenjivali svoje korisničko iskustvo i zadovoljstvo te odabrali najbolje poslovnice i bankare - one koji su se istaknuli svojim angažmanom i predanošću.  Između 35 poslovnica Addiko banke, najboljom je proglašena **poslovnica u Našicama**. Tim povodom, zaposlenici su izabrali udrugu **„Prijateljstvo” iz Feričanaca** kojoj je uručena **donacija od 2.000 eura** za potrebe rada s mladima i djecoms teškoćama u razvoju.  „Drago mi je kada klijenti prepoznaju entuzijazam i dobru volju naših netipičnih bankara, a još mi je draže što smo dobili priliku nagradu podijeliti s udrugom Prijateljstvo i dodatno motivirati naš tim. Naš svakodnevni cilj je pomoći i dati podršku cijenjenim klijentima te pokazati da se iza niza brojki, iznosa i postotaka nalazi ljudsko lice koje je tu za svakoga tko prođe kroz vrata naše poslovnice“, izjavio je **Andrej Denisov, voditelj poslovnice u Našicama**.  Titulu najbolje bankarice Addiko banke u 2024. godini prema ocjenama klijenata odnijela je **Kornelija Novoselić** iz poslovnice u Belom Manastiru. Kornelija je prepoznata po svojoj predanosti te dostupnosti za pomoć i savjet, što su klijenti nagradili najboljim ocjenama.  „Zdrava radna sredina je razlog zašto sam i ja pojedinačno uspješna. Kolegice u poslovnici mi jasno daju do znanja da me bezrezervno podržavaju i ta je podrška bila presudna. Sama nagrada mi puno znači, posebice jer dolazi od naših klijenata za koje smo uvijek tu“, istaknula je **Kornelija Novoselić**.  Zadovoljan klijent belomanastirske poslovnice, **Goran Đaković, nagrađen je s 250 eura** kao simboličnom zahvalom za sudjelovanje u ocjenjivanju. Addiko banka već treću godinu zaredom, putem anketa, uključuje klijente u proces unapređivanja svojih poslovnih procesa i podizanja razine zadovoljstva i dobrog iskustva u poslovnicama.  „Izuzetno smo ponosni na naše zaposlenike koji su pokazali vrhunsku profesionalnost i predanost radu. Nagrade su način da im zahvalimo i potaknemo ih da nastave s izvrsnošću u svakodnevnom radu. U isto vrijeme, donacijom udruzi „Prijateljstvo” želimo dati doprinos zajednici u kojoj poslujemo jer vjernost klijenata ne dolazi samo od financijskih proizvoda, već i od naše povezanosti s ljudima i njihovim potrebama“, izjavio je **Nenad Mećava, direktor Poslovanja s klijentima Addiko banke**. |